

REPUBLIKA HRVATSKA

POŽEŠKO-SLAVONSKA ŽUPANIJA

OPĆINA ČAGLIN

Općinski načelnik

KLASA:024-01/23-01/6

URBROJ:2177-3-2-23-1

Čaglin,10.ožujka 2023.

Temeljem članka 74.stavak 1. Zakona o komunalnom gospodarstvu (Narodne novine broj 68/18, 110/18 i 32/20) i članka 46. Statuta Općine Čaglin (Službeni glasnik Općine Čaglin broj 1/18,2/20,3/20-pročišćeni tekst i 3/21 ) Općinski načelnik Općine Čaglin donosi

**IZVJEŠĆE O IZVRŠENJU PROGRAMA**

**održavanja komunalne infrastrukture Općine Čaglin za 2022.godinu**

1. **Uvodne odredbe**

1.1 Ovim se izvješćem daje prikaz izvršenja Programa održavanja komunalne infrastrukture u 2022. godini na području Općine Čaglin donesenim na 10. sjednici Općinskog vijeća održanoj 16.12. 2022.godine godine za komunalne djelatnosti:

1. Redovito i zimsko održavanje nerazvrstanih cesta
2. Održavanje javne rasvjete
3. Održavanje javnih površina i groblja

1. 2. Program održavanja komunalne infrastrukture za 2022. godinu donesen je u skladu s predvidivim sredstvima i izvorima financiranja utvrđenih Proračunom Općine Čaglin za 2022. godinu s utvrđenim opisom i opsegom poslova održavanja s procjenom pojedinih troškova po djelatnostima, te iskazom financijskih sredstava potrebnih za ostvarivanje Programa s naznakom izvora financiranja.

1. **Sredstva za ostvarivanje Programa**

2.1. Sredstva za ostvarivanje Programa održavanja komunalne infrastrukture u 2022. godini planirana su u iznosu od 907.000,00 kuna a izmjenama i dopunama proračuna za 2022. godinu povećana su za 414.750,00 kn, pa iznose 1.321.750,00 kn a ostvarena su u iznosu 1.318.660,51 kn i osigurat će se iz sljedećih izvora:

|  |  |  |
| --- | --- | --- |
| *IZVORI FINANCIRANJA* | *PLANIRANO* | *OSTVARENO* |
| Kapitalne pomoći | 27.000,00 kn | 27.000,00 kn |
| Komunalna naknada | 110.000,00 kn | 114.044,29 kn |
| Opći prihodi i primici | 929.450,00 kn | 922.355,74 kn |
| Prihodi od zakupa poljoprivrednog zemljišta | 255.300,00 kn | 255.260,48 kn |
| **UKUPNO** | **1.321.750,00 kn** | **1.318.660,51 kn** |

**3. Izvršenje Programa održavanja komunalne infrastrukture**

**3.1 Redovno i zimsko održavanje nerazvrstanih cesta**

Pod održavanjem nerazvrstanih cesta podrazumijeva se održavanje površina koje se

koriste za promet po bilo kojoj osnovi i koje su pristupačne većem broju korisnika, a koje nisu

razvrstane ceste u smislu posebnih propisa.

Redovno održavanje čini skup mjera i radnji koje se obavljaju tijekom većeg dijela ili

cijele godine na cestama uključujući i sve objekte i instalacije, sa svrhom održavanja

prohodnosti i tehničke ispravnosti cesta i sigurnosti prometa na njima, a obuhvaćaju:

- saniranje i nasipanje makadamskih cesta i poljskih puteva kamenim materijalom

- sanacija asfaltnih cesta

- uklanjanje oštećenih i napuštenih vozila i drugih stvari s nerazvrstanih cesta,  
- zamjenu, obnavljanje, popravljanje vertikalne i horizontalne signalizacije,  
- čišćenje, zamjena i manji popravci otvorenog sustava za oborinsku odvodnju,  
- uklanjanje nepoželjne vegetacije (košenja trave na zemljištu što pripada ulici i drugoj nerazvrstanoj javnoj površini, te uklanjanje granja, grmlja i drugog raslinja iz profila ceste),  
- održavanje prohodnosti u zimskim uvjetima (zimska služba),  
- uklanjanje snijega i leda te posipanje cesta

|  |  |  |
| --- | --- | --- |
| OPIS POSLOVA ODRŽAVANJA KOMUNALNE INFRASTURKTURE | *PLANIRANO* | *OSTVARENO* |
| *Redovito održavanje nerazvrstanih cesta* | *245.300,00 kn* | *245.260,48 kn* |
| *Pristupna cesta u Ljeskovici* | *110.000,00 kn* | *110.040,44 kn* |
| *Zimska služba* | *6.000,00 kn* | *5.975,00 kn* |
| ***Ukupno*** | ***361.300,00 kn*** | ***361.275,92 kn*** |
| Izvori financiranja:  Zakup poljoprivrednog zemljišta:  Opći prihodi i primici | **255.300,00 kn**  **106.000,00 kn** | **255.260,48 kn**  **106.015,44 kn** |

**3.2.Održavanje Javne rasvjete**

Pod održavanjem javne rasvjete podrazumijeva se upravljanje i održavanje instalacija javne rasvjete, uključujući podmirivanje troškova električne energije za rasvjetljavanje površina javne namjene i to: upravljanje, održavanje objekata i uređaja javne rasvjete za rasvjetljavanje javnih površina, javnih cesta koje prolaze kroz naselja i nerazvrstanih cesta, troškovi zamjene dotrajalih svjetiljki, zamjena dotrajalih stupova javne rasvjete, zamjena žarulja, grla, prigušnica, te sav potrošni materijal potreban za javnu rasvjetu.

|  |  |  |
| --- | --- | --- |
| OPIS POSLOVA ODRŽAVANJA KOMUNALNE INFRASTURKTURE | *PLANIRANO* | *OSTVARENO* |
| *Opskrba 3lektričnom energija za javnu rasvjetu* | *275.000,00 kn* | *274.923,09 kn* |
| *Održavanje javne rasvjete* | *69.200,00 kn* | *69.140,00 kn* |
| *Prigodno ukrašavanje* | *6.200,00 kn* | *6.122,50 kn* |
| ***Ukupno*** | ***350.400,00 kn*** | ***350.175,59 kn*** |
| Izvori financiranja:  Komunalna naknada:  Opći prihodi i primici | **110.000,00 kn**  **240.400,00 kn** | **114.044,29 kn**  **236.131,30 kn** |

**3.3.Održavanje javnih (zelenih) površina i groblja**

- redovita košnja javnih i zelenih površina motornom kosilicom i trimerom

- redovita košnja mjesnih groblja motornom kosilicom i trimerom

- sađenje sadnica ukrasnog bilja i drveća na javnim površinama i grobljima, po potrebi

- sakupljanje i odvoz otpada sa javnih površina i groblja

- uništavanje korova herbicidima

- izvođenje ostalih radova prema potrebi

- uklanjanje većih količina otpada-divljih deponija odbačenih od strane nepoznate osobe na javne površine ili zemljište u vlasništvu Općine.

|  |  |  |
| --- | --- | --- |
| OPIS POSLOVA ODRŽAVANJA KOMUNALNE INFRASTURKTURE | *PLANIRANO* | *OSTVARENO* |
| *Održavanje javnih površina i groblja* | *507.300,00 kn* | *505.415,25 kn* |
| *Sanacija mrtvačnica* | *29.000,00 kn* | *28.043,75 kn* |
| *Nabava komunalne opreme za održavanje javnih površina* | *73.750,00 kn* | *73.750,00 kn* |
| ***Ukupno*** | ***610.050,00 kn*** | ***607.209,00 kn*** |
| Izvori financiranja:  Opći prihodi i primici  Kapitalne pomoći | **583.050,00 kn**  **27.000,00 kn** | **580.209,00 kn**  **27.000,00 kn** |

**4.Završne odredbe**

Ovo se Izvješće podnosi se Općinskom vijeću Općine Čaglin na prihvaćenje i objavit će se u „Službenom glasniku Općine Čaglin“.

OPĆINSKI NAČELNIK:

Dalibor Bardač